

**Отырар ауданы бойынша коммуналдық қалдықтардың түзілу мен жинақталу нормаларын, тұрмыстық қатты қалдықтарды жинауға, әкетуге, кәдеге жаратуға, қайта өңдеуге және көмуге арналған тарифтерді бекіту туралы**

***Күшін жойған***

Оңтүстiк Қазақстан облысы Отырар аудандық мәслихатының 2017 жылғы 15 қыркүйектегі № 18/87-VI шешiмi. Оңтүстiк Қазақстан облысының Әдiлет департаментiнде 2017 жылғы 6 қазанда № 4227 болып тiркелдi. Күші жойылды - Түркістан облысы Отырар аудандық мәслихатының 2023 жылғы 12 мамырдағы № 2/16-VIII шешiмiмен

      Ескерту. Күші жойылды - Түркістан облысы Отырар аудандық мәслихатының 12.05.2023 № 2/16-VIII (алғашқы ресми жарияланған күнінен кейін күнтізбелік он күн өткен соң қолданысқа енгізіледі) шешiмiмен.

      Қазақстан Республикасының 2007 жылғы 9 қаңтардағы Экологиялық кодексінің 19-1 бабының 1) және 2) тармақшаларына, "Қазақстан Республикасындағы жергiлiктi мемлекеттiк басқару және өзiн-өзi басқару туралы" Қазақстан Республикасының 2001 жылғы 23 қаңтардағы Заңының 6 бабының 1 тармағының 15) тармақшасына, "Коммуналдық қалдықтардың түзілу және жинақталу нормаларын есептеудің үлгілік қағидаларын бекіту туралы" Қазақстан Республикасы Энергетика министрінің 2014 жылғы 25 қарашадағы № 145 бұйрығына (Нормативтік құқықтық актілерді мемлекеттік тіркеу тізілімінде № 10030 тіркелген) және "Тұрмыстық қатты қалдықтарды жинауға, әкетуге, кәдеге жаратуға, қайта өңдеуге және көмуге арналған тарифті есептеу әдістемесін бекіту туралы" Қазақстан Республикасы Энергетика министрінің 2016 жылғы 1 қыркүйектегі № 404 бұйрығына (Нормативтік құқықтық актілерді мемлекеттік тіркеу тізілімінде № 14285 тіркелген) сәйкес, Отырар аудандық мәслихаты **ШЕШІМ** **ҚАБЫЛДАДЫ:**

      1. Отырар ауданы бойынша коммуналдық қалдықтардың түзілу және жинақталу нормалары осы шешімнің 1-қосымшасына сәйкес бекітілсін.

      2. Отырар ауданы бойынша тұрмыстық қатты қалдықтарды жинауға, әкетуге, кәдеге жаратуға, қайта өңдеуге және көмуге арналған тарифтер осы шешімнің 2 қосымшасына сәйкес бекітілсін.

      3. Осы шешiм алғашқы ресми жарияланған күнiнен кейiн күнтiзбелiк он күн өткен соң қолданысқа енгiзiледi.

|  |
| --- |
| *Аудандық мәслихат* |
| *сессиясының төрағасы* | *С.Кішібай* |
| *Аудандық мәслихаттың* |
| *хатшысы* | *М.Манапов* |

|  |  |
| --- | --- |
|  | Отырар аудандық мәслихатының 2017 жылғы 15 қыркүйегіндегі № 18/87-VI шешіміне 1 қосымша |

**Отырар ауданы бойынша коммуналдық қалдықтардың түзiлу және жинақталу нормалары**

      Ескерту. 1-қосымшаға өзгерістер енгізілді - Түркістан облысы Отырар аудандық мәслихатының 29.08.2019 № 45/213-VI шешiмiмен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

|  |  |  |  |
| --- | --- | --- | --- |
| № | Коммуналдық қалдықтар жинақталатын объектiлер | Есептiк бiрлiк | Жылдық жинақталу нормасы, м3 |
| 1 | Жайлы және жайлы емес үйлер | 1 тұрғын | 0,95 |
| 2 | Жатақханалар, интернаттар, балалар үйлерi, қарттар үйлерi | 1 орын | 0,65 |
| 3 | Қонақүйлер, санаторийлер, демалыс үйлерi | 1 орын | 1 |
| 4 | Балабақшалар, бөбекжайлар | 1 орын | 0,39 |
| 5 | Мекемелер, ұйымдар, офистер, кеңселер, жинақ банктерi, байланыс бөлiмшелерi | 1 қызметкер | 0,27 |
| 6 | Емханалар | 1 келiп кету | 0,28 |
| 7 | Ауруханалар, өзге де емдеу-сауықтыру мекемелерi | 1 төсек-орын | 1,0 |
| 8 | Мектептер және өзге де оқу орындары | 1 оқушы | 0,12 |
| 9 | Мейрамханалар, дәмханалар, қоғамдық тамақтану мекемелерi | 1 отыратын орын | 0,0001 |
| 10 | Театрлар, кинотеатрлар, концерт залдары, түнгi клубтар, ойынханалар, ойын автоматтарының залы | 1 отыратын орын | 0,2 |
| 11 | Мұражайлар, көрмелер | Жалпы алаңы 1 м2 | - |
| 12 | Стадиондар, спорт алаңдары | Жоба бойынша 1 орын | 0,0026 |
| 13 | Спорт, би және ойынзалдары | Жалпы алаңы 1 м2 | 0,0026 |
| 14 | Азық-түлiк, өнеркәсiптiк тауар дүкендерi, супермаркеттер | сауда алаңы 1 м2 | 1,23 |
| 15 | Машиналардан сату | сауда орнының м2 | - |
| 16 | Алынып тасталды - Түркістан облысы Отырар аудандық мәслихатының 29.08.2019 № 45/213-VI шешiмiмен (алғашқы ресми жарияланған күнінен кейін күнтізбелік он күн өткен соң қолданысқа енгізіледі). | | |
| 17 | Базарлар, сауда павильондары, дүңгiршектер, сөрелер | Сауда алаңы 1 м2 | 0,974 |
| 18 | Азық-түлiк тауарларының көтерме базалары, қоймалары | Жалпы алаңы 1 м2 | - |
| 19 | Өнеркәсiптiк тауарлардың көтерме базалары, қоймалары | Жалпы алаңы 1 м2 | - |
| 20 | Тұрмыстық қызмет көрсету үйi: халыққа қызмет көрсету | Жалпы алаңы 1 м2 | 0,27 |
| 21 | Вокзалдар, автовокзалдар, әуежайлар | Жалпы алаңы 1 м2 | 0,5 |
| 22 | Жағажайлар | Жалпы алаңы 1 м2 | - |
| 23 | Дәрiханалар | Сауда алаңы 1 м2 | 0,91 |
| 24 | Автотұрақтар, автомобильдi жуу орындары, АЖС, гараждар | 1 машина-орын | 0,107 |
| 25 | Автомобиль шеберханалары | 1 жұмысшы | 0,2 |
| 26 | Гараж кооперативтерi | 1 гаражға | 1,0 |
| 27 | Шаштараздар, косметикалық салондар | 1 жұмыс орны | 0,2 |
| 28 | Кiр жуатын орындар, химиялық тазалау орындары, тұрмыстық техниканы жөндеу орындары, тiгiн ательесi | Жалпы алаңы 1 м2 | - |
| 29 | Зергерлiк, аяқкиiмдi, сағаттарды жөндеу шеберханалары | Жалпы алаңы 1 м2 | 0,06 |
| 30 | Жөндеу және қызмет көрсету орындары (кiлттер жасау және сол сияқтылар.) | 1 жұмыс орны | 0,06 |
| 31 | Моншалар, сауналар | Жалпы алаңы 1 м2 | 0,42 |
| 32 | Ауданның аумағында жаппай iс-шаралар ұйымдастыратын заңды ұйымдар | 1000 қатысушы | - |
| 33 | Бау-бақша кооперативтерi | 1 учаске | 0,0019 |

|  |  |
| --- | --- |
|  | Отырар аудандық мәслихатының 2017 жылғы 15 қыркүйектегі № 18/87-VI шешіміне 2 қосымша |

**Отырар ауданы бойынша тұрмыстық қатты қалдықтарды жинауға, әкетуге, кәдеге жаратуға, қайта өңдеуге және көмуге арналған тарифтерi**

|  |  |  |  |
| --- | --- | --- | --- |
| № | Атауы | Есептік бірлік | Баға, теңгемен |
| 1. | Тұрмыстық қатты қалдықтарды жинау, әкету тарифтері |  |  |
| 1.1. | Жайлы емес үйлер | 1 адам | 106 |
| 1.2. | Жайлы үйлер | 1 адам | 95 |
| 1.3. | Заңды тұлғалар | 1 текше метр | 1316,9 |
| 2. | Тұрмыстық қатты қалдықтарды көмуге арналған тарифтері |  |  |
| 2.1. | Жеке тұлғалар | 1 текше метр | 200 |
| 2.2. | Заңды тұлғалар | 1 текше метр | 600 |
| 3. | Тұрмыстық қатты қалдықтарды кәдеге жаратуға, қайта өңдеуге арналған тарифтерi | - | - |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК